b'\n_START_ARTICLE_\nPe\xc8\x99tera din Valea Rea\n_START_SECTION_\nLocalizare\n_START_PARAGRAPH_\nPe\xc8\x99tera se afl\xc4\x83 \xc3\xaen zona Valea Rea - Cornu Mun\xc8\x9bilor la 1350 m altitudine \xc3\xaen apropierea golului alpin \xc3\xaen partea nord-vestic\xc4\x83 a platoului carstic Padi\xc8\x99.\n_START_SECTION_\nIstoric\n_START_PARAGRAPH_\n\xc3\x8en 1986 o echipa format\xc4\x83 din Liviu V\xc4\x83lena\xc8\x99 \xc8\x99i Adrian V\xc4\x83lena\xc8\x99 de la Z Oradea descoper\xc4\x83 o gur\xc4\x83 de aven , situat\xc4\x83 la 1350 m altitudine \xc3\xaen apropierea golului alpin. Avenul este explorat abia \xc3\xaen 1987 p\xc3\xa2n\xc4\x83 la o str\xc3\xa2mtoare situat\xc4\x83 la -29. Obstacolul este derocat \xc8\x99i se descoper\xc4\x83 o succesiune de str\xc3\xa2mtori care duc pe buza unui pu\xc8\x9b, din care r\xc4\x83zbate zgomotul produs de un curs de ap\xc4\x83._NEWLINE_Explor\xc4\x83rile avanseaz\xc4\x83 greu datorit\xc4\x83 dificult\xc4\x83\xc8\x9bilor de pe parcurs. Cota -118 este atins\xc4\x83 abia \xc3\xaen 1990, \xc3\xaen urma unor ac\xc8\x9biuni complexe, desf\xc4\x83\xc8\x99urate de c\xc4\x83tre o echip\xc4\x83 interclub, formata din "Z" Oradea, "Speotelex", "Labirint" Bucure\xc8\x99ti, Speo.Comp.Paragina._NEWLINE_\xc3\x8en 1993 este \xc3\xaen fine g\xc4\x83sit\xc4\x83 continuarea, sub forma unui pasaj suspendat deasupra terminusului de la -118. Dup\xc4\x83 un traseu complicat, pres\xc4\x83rat cu numeroase str\xc3\xa2mtori, se coboar\xc4\x83 la -140 la un lac-sifon. Aici se  exploreaz\xc4\x83 peste 1 km de r\xc3\xa2u subteran, ating\xc3\xa2nd la cota de -240 sifonul din Sala cu Nisip. Urmeaz\xc4\x83 trei noi ture de explorare \xc3\xaen care pe l\xc3\xa2ng\xc4\x83 identificarea unui etaj fosil este descoperit Labirintul Ascuns, care asigur\xc4\x83 un acces mult mai u\xc8\x99or \xc3\xaen profunzimile cavit\xc4\x83\xc8\x9bii. Continuarea din Sala cu Nisip este descoperit\xc4\x83 \xc3\xaen luna august a aceluia\xc8\x99i an. \xc3\x8en 1994, c\xc3\xa2nd \xc3\xaen urma unui bivuac cu o participare numeroas\xc4\x83 se atinge Sifonul  de la Cap\xc4\x83tul Lumii (-264). Sunt descoperirea apoi Sala Gigan\xc8\x9bilor (104/40/30 m) \xc8\x99i escaladarea pe +71 m a cascadei V, Speo Club Romaentilatorului. Dup\xc4\x83 o perioad\xc4\x83 de relativ\xc4\x83 "stagnare" a descoperirilor, \xc3\xaen 1996 se dep\xc4\x83\xc8\x99e\xc8\x99te sifonul de la -264 \xc8\x99i se atinge un nou sifon la -320. Dezvoltarea actual\xc4\x83 a P. din Valea Rea este de 21 km._NEWLINE_Cucerirea zecilor de km s-a putut face datorita tenacit\xc4\x83\xc8\x9bii echipelor de explorare din care au f\xc4\x83cut parte: M.Botez, M. Burcu, H.Corbeanu, P.Damm, R.Daniel, I.Dezs\xc3\xb5, C.Gagea, G.Keser\xc5\xb1, F.Magyari, H.Mitrofan, K.Mor\xc3\xa9h, K. Per\xc3\xa9nyi,D.Pitic, R.Pop, Simone Re, Sz.Sz\xc5\xb1cs, G.\xc8\x98chiopu, A.Valena\xc8\x99, L.Valena\xc8\x99, R.V\xc3\xa2lceleanu, J.Zih, I.Zima.\n_START_SECTION_\nDescriere\n_START_PARAGRAPH_\nPe\xc8\x99tera din Valea Rea este una din cele mai dificile din Rom\xc3\xa2nia. Un sistem complex de galerii orizontale, pu\xc8\x9buri \xc8\x99i hornuri verticale, s\xc4\x83li gigantice, curs de ap\xc4\x83 subteran care str\xc4\x83bate canioane, gururi, marmite turbionare tapetate cu linguri\xc8\x9be  . Aici se afl\xc4\x83 cea mai \xc3\xaenalt\xc4\x83 cascad\xc4\x83 din Rom\xc3\xa2nia, Cascada Ventilatorului de 82 m dintr-o bucat\xc4\x83. Forma\xc8\x9biuni de depunere \xc8\x99i prelingere foarte numeroase si deosebit de frumoase sunt net dep\xc4\x83\xc8\x99ite de cele de cristalizare. Un adev\xc4\x83rat muzeu al mineralogiei se \xc3\xaen\xc8\x99ir\xc4\x83 de-a lungul galeriilor. Nu un muzeu cu exponate de duzina. Numai rarit\xc4\x83\xc8\x9bi \xc8\x99i inedite. Geologii au identificat 37 de minereuri, din care 6 necunoscute p\xc3\xa2n\xc4\x83 atunci, 23 \xc3\xaen compozi\xc8\x9bia unor speleoteme. Aragonit , gips, cuar\xc8\x9b, celestit, malachit, rodocrozit, metatyuyamunit... Cristale de gips, forma\xc8\x9biuni calcit-aragonit, stalactite, stalagmite, cristale pe zeci de mii de metri p\xc4\x83tra\xc8\x9bi, \xc3\xaen toate m\xc4\x83rimile si culorile posibile. Pe\xc8\x99tera ofer\xc4\x83 cea mai mare bog\xc4\x83\xc8\x9bie \xc8\x99i varietate a cristaliz\xc4\x83rilor de gips existent\xc4\x83 \xc3\xaen Rom\xc3\xa2nia.\n_START_SECTION_\nCondi\xc8\x9bii de vizitare\n_START_PARAGRAPH_\nPe\xc8\x99tera este declarat\xc4\x83 rezerva\xc8\x9bie \xc8\x99tiin\xc8\x9bific\xc4\x83, accesul turistic fiind strict interzis.'